section_heading: Susan Bones
paragraph_text: U Harryju Potteru i Redu feniksa Susan se pridružila Dumbledoreovoj Armiji zato što ju je zanimalo može li Harry zaista stvoriti materijalnog patronusa, a željela je i sama naučiti stvoriti patronusa. Smrtonoša koji je ubio njezinog ujaka Edgara i njegovu obitelj pobjegao je iz Azkabana pa su je mnogi učenici ispitivali o tome. Nakon tog bijega rekla je Harryju da razumije kako se on osjeća kad zna da da je onaj tko mu je ubio obitelj na slobodi.